Kasarmikatu 46-48, 00130, Helsinki

7.3.2025 perjantai

# 7.3.2025-8.3.2025

## 17:30-00:00 Savoy JAZZFest: Keskustelutilaisuus teemana UMO Helsinki ja big band -musiikki Suomessa

Perjantaina 7.3. Savoy JAZZFestissä järjestetään keskustelutilaisuus teemana UMO Helsinki Jazz Orchestra, joka viettää 50-vuotisjuhlakauttaan kesästä 2025 kevääseen 2026. Keskustelussa katsotaan suomalaisen big band -musiikin historiaan, nykytilaan ja tulevaisuudennäkymiin.Keskustelemassa ovat UMO Helsinki Jazz Orchestran tuore toimitusjohtaja Henriika Steidel-Luoto, suomalaisen jazzin merkkihahmo, saksofonisti Eero Koivistoinen, vuonna 2023 UMOn riveissä vakituisena aloittanut saksofonisti Max Zenger sekä Sointi Jazz ry:n hallituksen jäsen, big band -säveltäjä Oskari Siirtola. Paneelikeskustelun vetäjänä toimii toimittaja Katri Kallionpää.Tilaisuus kestää n. 50 min, ja sinne on vapaa pääsy. Keskustelu pidetään Savoy-teatterin salissa.